
Prienų rajono savivaldybės tarybai


SPRENDIMO „DĖL PRIENŲ RAJONO SAVIVALDYBĖS MATERIALIOJO TURTO NURAŠYMO“  PROJEKTO AIŠKINAMASIS RAŠTAS

2016-05-09 Nr. (15.1)-R3-153   

 Lietuvos Respublikos vietos savivaldos įstatymo 16 straipsnio 2 dalies 26 punktas nustato, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas. Lietuvos Respublikos valstybės ir savivaldybių truto valdymo, naudojimo ir disponavimo juo įstatymo 27 straipsnio 6 dalis pažymi, kad savivaldybės turtas, pripažinus jį nereikalingu arba netinkamu (negalimu) naudoti, nurašomas, išardomas ir likviduojamas Vyriausybės nustatyta tvarka.  
Prienų rajono savivaldybė gavo viešosios įstaigos Prienų ligoninės prašymą                           (2016-03-17 raštas Nr. V7-232) leisti nurašyti nekilnojamąjį turtą, esantį Pušyno g. 2, Prienų m. Ūkiniai (3 vnt.) pastatai statyti 1985 m., šiuo metu pastatai avarinės būklės ir netinkami naudoti.
Taip pat gautas viešosios įstaigos Veiverių pirminės sveikatos priežiūros centro prašymas (2016-03-18 raštas Nr. 43) leisti nurašyti ūkinį pastatą, lavoninę ir daržovių sandėlį. Pastatai nusidėvėję, avarinės būklės ir ligoninės veikloje nenaudojami. Ligoninė prašo leidimo nurašyti transformatorinę, esančią Kauno g. 56, Veiverių mstl., Prienų r. sav. Nekilnojamojo turto registro duomenimis, šis pastatas priklauso ne Prienų rajono savivaldybei, nuosavybės teisė įregistruota ir minėtu pastatu naudojasi AB ,,ESO“. 
Prienų lopšelio-darželio ,,Saulutė“ ūkio pastatas Prienų rajono savivaldybės tarybos 2005 m. rugpjūčio 16 d. sprendimu Nr. T3-181 buvo įtrauktas į Prienų rajono savivaldybės buhalterijos apskaitą. Nustatyta vidutinė rinkos vertė – 7 675 Lt. Įregistruoti minėto pastato Nekilnojamojo turto registre negalime, nes nėra išlikę jokių su pastato statyba susijusių dokumentų, šiuo metu pastatas susidėvėjęs, prastos būklės (kiauras stogas). Atsižvelgdami į Prienų seniūnijos seniūno Nereikalingo arba netinkamo (negalimo) naudoti nematerialiojo ir ilgalaikio materialiojo turto siūlymo nurašyti 2016-02-08 aktą Nr. (1.9)-S-19, Centrinės inventorizacijos komisijos              2015 m. gruodžio 16 d. posėdžio protokolą, siūlome šį pastatą nurašyti.
Jiezno seniūnijos seniūnas pateikė Nereikalingo arba netinkamo (negalimo) naudoti nematerialiojo ir ilgalaikio materialiojo turto siūlymo nurašyti 2016-02-03 aktą Nr. 18, kuriame siūlo nurašyti ūkinį pastatą (Vytauto g. 33, Jiezne, 1995 m.), vandentiekio bokštą (Strazdiškių k., Jiezno sen.,     1995 m.), artezinį gręžinį (Strazdiškių k., Jiezno sen., 1997 m.), vandens bokštą ir siurblinę (Kašonių k., Jiezno sen., 2007 m.), kiemo statinius (Trakų g. / Tiesos takas, Jiezne, 2009 m.). Išvardytas turtas netinkamas naudoti, vandens bokštai, arteziniai gręžiniai ir siurblinė nenaudojami, kelia grėsmę aplinkiniams. Centrinės inventorizacijos komisijos 2015 m. gruodžio 16 d. posėdyje nuspręsta minėtą turtą nurašyti ir likviduoti.
Stakliškių seniūnijos seniūnas pateikė Nereikalingo arba netinkamo (negalimo) naudoti nematerialiojo ir ilgalaikio materialiojo turto siūlymo nurašyti 2016-02-17 aktą Nr. 57, siūloma nurašyti vandens bokštus Stakliškių k., Vyšniūnų k., Užuguosčio k. (atitinkamai 1995 m.,                 1996 m., 2007 m.),  vandens bokštą ir gręžinį Lielionių k., Stakliškių sen. (1998 m.). Turtas nenaudojamas. Centrinės inventorizacijos komisijos 2015 m. gruodžio 16 d. posėdyje nuspręsta minėtą turtą nurašyti ir likviduoti.
Prienų rajono savivaldybės administracijos direktorius 2016 m. vasario 18 d. įsakymu Nr. (7.7)-A3-2016/103 ,,Dėl ilgalaikio materialiojo turto pripažinimo netinkamu (negalimu) naudoti“, 2016 m. kovo 15 d. įsakymu Nr. (7.7)-A3-2016/186 ,,Dėl savivaldybės trumpalaikio materialiojo turto pripažinimo netinkamu (negalimu) naudoti“, 2016 m. gegužės 2 d. įsakymu           Nr. (7.7)-A3-2016/338 ,,Dėl savivaldybės turto pripažinimo netinkamu (negalimu) naudoti“ sprendimo projekto 1 punkte išvardytą turtą pripažino netinkamu (negalimu) naudoti.
Siūlome pritarti parengtam sprendimo projektui.

